title: Padomes Lēmums 2014/220/KĀDP (2014. gada 15. aprīlis), ar kuru groza Lēmumu 2013/34/KĀDP par Eiropas Savienības militāro misiju, lai palīdzētu Mali bruņoto spēku apmācībā (EUTM Mali)

text:
               16.4.2014

               LV

               Eiropas Savienības Oficiālais Vēstnesis

               L 113/27

         PADOMES LĒMUMS 2014/220/KĀDP
   (2014. gada 15. aprīlis),
   ar kuru groza Lēmumu 2013/34/KĀDP par Eiropas Savienības militāro misiju, lai palīdzētu Mali bruņoto spēku apmācībā (EUTM Mali)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2013. gada 17. janvārī pieņēma Lēmumu 2013/34/KĀDP (1) par Eiropas Savienības militāro misiju, lai palīdzētu Mali bruņoto spēku apmācībā (EUTM Mali).

               (2)

               Padome 2013. gada 18. februārī pieņēma Lēmumu 2013/87/KĀDP (2) par EUTM Mali sākšanu.

               (3)

               Politikas un drošības komiteja 2013. gada 17. decembrī ieteica EUTM MALI pilnvaras pagarināt vēl uz diviem gadiem līdz 2016. gada 18. maijam.

               (4)

               Ir jānosaka arī finanšu atsauces summa, ko paredzēts izmantot, lai segtu ar misiju EUTM MALI saistītos izdevumus laikposmā no 2014. gada 19. maija līdz 2016. gada 18. maijam.

               (5)

               Attiecīgi jāgroza Lēmums 2013/34/KĀDP,

         IR PIEŅĒMUSI ŠO LĒMUMU.
   1. pants
   Lēmumu 2013/34/KĀDP groza šādi.

               1)

               Lēmuma 10. panta 2. punktu aizstāj ar šādu:
               “2.   EUTM Mali kopējo izmaksu finanšu atsauces summa laikposmam no 2014. gada 19. maija līdz 2016. gada 18. maijam ir EUR 27 700 000. Lēmuma 2011/871/KĀDP 25. panta 1. punktā minētā finanšu atsauces summas procentuālā daļa ir 0 %.”;

               2)

               lēmuma 12. panta 2. punktu aizstāj ar šādu:
               “2.   EUTM Mali pilnvaras beidzas 2016. gada 18. maijā.”

         2. pants
   Šis lēmums stājas spēkā tā pieņemšanas dienā.

      Luksemburgā, 2014. gada 15. aprīlī

            Padomes vārdā –

            priekšsēdētāja

         C. ASHTON

      (1)  Padomes Lēmums 2013/34/KĀDP (2013. gada 17. janvāris) par Eiropas Savienības militāro misiju, lai palīdzētu Mali bruņoto spēku apmācībā (EUTM Mali) (OV L 14, 18.1.2013., 19. lpp.).

      (2)  Padomes Lēmums 2013/87/KĀDP (2013. gada 18. februāris) par Eiropas Savienības militārās misijas sākšanu, lai palīdzētu Mali bruņoto spēku apmācībā (EUTM Mali) (OV L 46, 19.2.2013., 27. lpp.).


title: 2007/798/EK: Padomes Lēmums ( 2007. gada 22. novembris ), lai noslēgtu Nolīgumu vēstuļu apmaiņas veidā, kas paredz provizoriski piemērot Partnerattiecību nolīgumu zivsaimniecības nozarē starp Eiropas Kopienu un Mozambikas Republiku

text:
               17.12.2007

               LV

               Eiropas Savienības Oficiālais Vēstnesis

               L 331/31

         PADOMES LĒMUMS
   (2007. gada 22. novembris),
   lai noslēgtu Nolīgumu vēstuļu apmaiņas veidā, kas paredz provizoriski piemērot Partnerattiecību nolīgumu zivsaimniecības nozarē starp Eiropas Kopienu un Mozambikas Republiku
   (2007/798/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 300. panta 2. punktu saistībā ar 37. pantu,
   ņemot vērā Komisijas priekšlikumu,
   tā kā:

               (1)

               Kopiena un Mozambikas Republika ir apspriedušas Partnerattiecību nolīgumu zivsaimniecības nozarē, ar kuru Kopienas kuģiem piešķir zvejas iespējas Mozambikas zvejas zonā.

               (2)

               Šo sarunu rezultātā 2006. gada 21. decembrī tika parafēts jauns Partnerattiecību nolīgums zivsaimniecības nozarē starp Eiropas Kopienu un Mozambikas Republiku (turpmāk “Partnerattiecību nolīgums”).

               (3)

               Partnerattiecību nolīgums aizstās Eiropas Kopienas un Mozambikas Republikas zvejniecības nolīgumu, kas apstiprināts ar Padomes Regulu (EK) Nr. 2329/2003 (1).

               (4)

               Lai garantētu Kopienas kuģu zvejas darbību turpināšanos, ir būtiski Partnerattiecību nolīgumu piemērot pēc iespējas ātrāk. Tādēļ abas puses ir parafējušas nolīgumu vēstuļu apmaiņas veidā, paredzot Partnerattiecību nolīguma provizorisku piemērošanu no 2007. gada 1. janvāra.

               (5)

               Kopienas interesēs ir apstiprināt minēto nolīgumu vēstuļu apmaiņas veidā.

               (6)

               Ir jānosaka zvejas iespēju sadalījums starp dalībvalstīm,

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināts nolīgums vēstuļu apmaiņas veidā, kas paredz provizoriski piemērot Eiropas Kopienas un Mozambikas Republikas Partnerattiecību nolīgumu zivsaimniecības nozarē (turpmāk “Nolīgums vēstuļu apmaiņas veidā”).
   Nolīguma vēstuļu apmaiņas veidā un Partnerattiecību nolīguma teksts ir pievienots šim lēmumam.
   2. pants
   Zivsaimniecības nozares partnerattiecību nolīguma protokolā noteikto zvejas iespēju provizoriskais sadalījums dalībvalstīm ir šāds:

               Zvejas kategorija

               Kuģa tips

               Dalībvalsts

               Licences

               Tunzivju zveja

               Kuģi zvejai ar riņķvadiem

               Spānija:

               23

               Francija:

               20

               Itālija:

               1

               Tunzivju zveja

               Kuģi zvejai ar āķu jedām

               Spānija:

               23

               Francija:

               11

               Portugāle:

               9

               Apvienotā Karaliste:

               2

         Ja ar minēto dalībvalstu iesniegtajiem zvejas licenču pieprasījumiem netiek pilnīgi apgūtas Partnerattiecību nolīguma protokolā paredzētās zvejas iespējas, Komisija var izskatīt jebkuras citas dalībvalsts iesniegtus zvejas licenču pieprasījumus.
   3. pants
   Dalībvalstis, kuru kuģi zvejo saskaņā ar Nolīgumu vēstuļu apmaiņas veidā, paziņo Komisijai daudzumus, kas no katra krājuma nozvejoti Mozambikas zvejas zonā saskaņā ar kārtību, kura paredzēta Komisijas Regulā (EK) Nr. 500/2001 (2001. gada 14. marts), kas nosaka sīki izstrādātus piemērošanas noteikumus Padomes Regulai (EEK) Nr. 2847/93 par to lomu pārraudzību, kurus nozvejojuši Kopienas zvejas kuģi trešo valstu ūdeņos un atklātā jūrā (2).
   4. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas parakstīt Nolīgumu vēstuļu apmaiņas veidā, lai tas kļūtu saistošs Kopienai.

      Briselē, 2007. gada 22. novembrī

            Padomes vārdā –

            priekšsēdētājs

         M. PINHO

      (1)  Padomes Regula (EK) Nr. 2329/2003 (2003. gada 22. decembris) par Zvejniecības nolīguma slēgšanu starp Eiropas Kopienu un Mozambikas Republiku (OV L 345, 31.12.2003., 43. lpp.).

      (2)  OV L 73, 15.3.2001., 8. lpp.

   NOLĪGUMS
   vēstuļu apmaiņas veidā, kas paredz provizoriski piemērot Partnerattiecību nolīgumu zivsaimniecības nozarē starp Eiropas Kopienu un Mozambikas Republiku
   Godātais kungs!
   Atsaucoties uz 2006. gada 21. decembrī parafēto Nolīgumu zivsaimniecības nozarē starp Eiropas Kopienu, no vienas puses, un Mozambikas Republiku, no otras puses, un tam pievienoto protokolu, pielikumu un pielikuma papildinājumiem, kuros laikposmam no 2007. gada 1. janvāra līdz 2011. gada 31. decembrim noteiktas zvejas iespējas un finansiālais ieguldījums, man ir tas gods paziņot, ka Mozambikas valdība piekrīt provizoriski piemērot minēto nolīgumu no 2007. gada 1. janvāra līdz dienai, kad nolīgums stājas spēkā atbilstīgi tā 17. pantam, ja Eiropas Kopiena piekrīt rīkoties tāpat.
   Šādā gadījumā protokola 2. pantā noteiktā finansiālā ieguldījuma pirmais maksājums būtu jāveic vēlākais 2007. gada 31. oktobrī.
   Būšu pateicīgs, ja apstiprināsiet Eiropas Kopienas piekrišanu šādai provizoriskai piemērošanai.
   Lūdzu, pieņemiet manus visdziļākās cieņas apliecinājumus!

      Mozambikas valdības vārdā

   Godātais kungs!
   Man ir tas gods apstiprināt, ka ir saņemta Jūsu šodienas vēstule, kuras teksts ir šāds:

      “Atsaucoties uz 2006. gada 21. decembrī parafēto Nolīgumu zivsaimniecības nozarē starp Eiropas Kopienu, no vienas puses, un Mozambikas Republiku, no otras puses, un tam pievienoto protokolu, pielikumu un pielikuma papildinājumiem, kuros laikposmam no 2007. gada 1. janvāra līdz 2011. gada 31. decembrim noteiktas zvejas iespējas un finansiālais ieguldījums, man ir tas gods paziņot, ka Mozambikas valdība piekrīt provizoriski piemērot minēto nolīgumu no 2007. gada 1. janvāra līdz dienai, kad nolīgums stājas spēkā atbilstīgi tā 17. pantam, ja Eiropas Kopiena piekrīt rīkoties tāpat.
      Šādā gadījumā protokola 2. pantā noteiktā finansiālā ieguldījuma pirmais maksājums būtu jāveic vēlākais 2007. gada 31. oktobrī.
      Būšu pateicīgs, ja apstiprināsiet Eiropas Kopienas piekrišanu šādai provizoriskai piemērošanai.”

   Man ir tas gods apstiprināt Eiropas Kopienas piekrišanu šādai provizoriskai piemērošanai.
   Lūdzu, pieņemiet manus visdziļākās cieņas apliecinājumus!

      Eiropas Kopienas vārdā

   PARTNERATTIECĪBU NOLĪGUMS
   zivsaimniecības nozarē starp Eiropas Kopienu un Mozambikas Republiku
   EIROPAS KOPIENA, turpmāk – “Kopiena”,
   un
   MOZAMBIKAS REPUBLIKA, turpmāk – “Mozambika”,
   abas kopā turpmāk sauktas par “Pusēm”,
   IEVĒROJOT ciešo sadarbību starp Kopienu un Mozambiku, jo īpaši atbilstīgi Kotonū nolīgumam, kā arī Pušu kopējo vēlmi šo sadarbību pastiprināt,
   IEVĒROJOT Pušu vēlēšanos sadarbojoties veicināt zvejas resursu ilgtspējīgu izmantošanu,
   ŅEMOT VĒRĀ Apvienoto Nāciju Organizācijas Jūras tiesību konvenciju,
   ATZĪSTOT Mozambikas suverēno tiesību vai jurisdikcijas īstenošanu zonā, kura plešas 200 jūras jūdzes aiz bāzes līnijas, ko nosaka atbilstīgi ANO Jūras tiesību konvencijai,
   APŅEMOTIES ievērot to attiecīgo reģionālo organizāciju lēmumus un rekomendācijas, kurās Puses ir dalībnieces,
   APZINOTIES to principu svarīgumu, kuri noteikti Pārtikas un lauksaimniecības organizācijas (FAO) 1995. gada konferencē pieņemtajā Atbildīgas zivsaimniecības vadības kodeksā,
   APŅEMOTIES ar savstarpēji izdevīgu sadarbību veicināt atbildīgu zvejniecību, lai nodrošinātu jūras ūdeņu dzīvo resursu saglabāšanu ilgtermiņā un ilgtspējīgu izmantošanu,
   PĀRLIECĪBĀ par to, ka šai sadarbībai jāizpaužas tādu iniciatīvu un pasākumu veidā, kas gan kopā, gan atsevišķi viens otru papildina, nodrošinot politikas saskanību un pasākumu sinerģiju,
   APŅEMOTIES tādēļ sākt Mozambikas zivsaimniecības politikas īstenošanai vajadzīgo dialogu, iesaistot sabiedrību un uzņēmējus,
   VĒLOTIES paredzēt noteikumus un nosacījumus, ar kādiem Kopienas kuģi var veikt zvejas darbības Mozambikas ūdeņos un ar kādiem var saņemt Kopienas atbalstu atbildīgai zvejniecībai minētajos ūdeņos,
   APŅEMOTIES panākt ciešāku ekonomisko sadarbību zivsaimniecībā un ar to saistītās jomās, veicinot sadarbību starp abu Pušu uzņēmumiem,
   IR VIENOJUŠĀS PAR TURPMĀKO.
   1. pants
   Priekšmets
   Ar šo nolīgumu paredz principus, noteikumus un procedūras šādās jomās:

               —

               ekonomiskā, finansiālā, tehniskā un zinātniskā sadarbība zivsaimniecības nozarē, lai Mozambikas zvejas zonā veicinātu atbildīgu zvejniecību, kas nodrošina zvejas resursu saglabāšanu un ilgtspējīgu izmantošanu, un lai attīstītu Mozambikas zivsaimniecības nozari,

               —

               nosacījumi, ar kādiem Kopienas zvejas kuģi piekļūst Mozambikas zvejas zonai,

               —

               sadarbība zvejas uzraudzībā Mozambikas zvejas zonā, lai nodrošinātu iepriekšminēto noteikumu un nosacījumu ievērošanu, zivju krājumu saglabāšanas un pārvaldības pasākumu efektivitāti un lai novērstu nelegālu, nereģistrētu un neregulētu zveju (NNN zveja),

               —

               uzņēmumu partnerība, kopējās interesēs izvēršot ekonomisku darbību zivsaimniecības nozarē un ar to saistītās jomās.

         2. pants
   Definīcijas
   Šajā nolīgumā:

               a)

               “Mozambikas iestādes” ir Mozambikas Republikas Zivsaimniecības ministrija;

               b)

               “Kopienas iestādes” ir Eiropas Komisija;

               c)

               “Mozambikas zvejas zona” ir tie jūras ūdeņi Mozambikā, kuros ir atļauts zvejot;

               d)

               “zvejas kuģis” ir jebkurš kuģis, kuru izmanto zvejai saskaņā ar Mozambikas tiesību aktiem;

               e)

               “Kopienas kuģis” ir Kopienā reģistrēts zvejas kuģis, kas peld ar Kopienas dalībvalsts karogu;

               f)

               “Apvienotā komiteja” ir šā nolīguma 9. pantā paredzētā komiteja, kuras sastāvā ir Kopienas un Mozambikas pārstāvji;

               g)

               “pārkraušana citā kuģī” ir ostā notiekoša visas nozvejas vai nozvejas daļas pārvietošana no viena zvejas kuģa otrā kuģī;

               h)

               “kuģa īpašnieks” ir par zvejas kuģi juridiski atbildīgā persona, kuras pārziņā kuģis atrodas un kura kontrolē tā darbību;

               i)

               “ĀKK jūrnieki” ir jūrnieki no valstīm, kas nav Eiropas valstis un ir parakstījušas Kotonū nolīgumu.

         3. pants
   Šā nolīguma īstenošanas principi un mērķi
   1.   Puses apņemas veicināt atbildīgu zvejniecību Mozambikas ūdeņos saskaņā ar Pārtikas un lauksaimniecības organizācijas (FAO) Atbildīgas zivsaimniecības vadības kodeksu, ievērojot nediskriminēšanas principu attiecībā uz dažādām minētajos ūdeņos zvejojošajām flotēm.
   2.   Puses sadarbojas, lai uzraudzītu Mozambikas valdības pieņemtās zivsaimniecības politikas īstenošanas rezultātus un novērtētu pasākumus, programmas un darbības, kas veiktas, pamatojoties uz šo nolīgumu, un tālab iesaistās politiskā dialogā par zivsaimniecības nozares jautājumiem. Novērtējumu rezultātus analizē šā nolīguma 9. pantā paredzētā Apvienotā komiteja.
   3.   Puses apņemas nodrošināt šā nolīguma īstenošanu saskaņā ar labas ekonomiskās un sociālās vadības principiem un ievērojot zivju krājumu stāvokli.
   4.   Mozambikas jūrnieku nodarbināšanu uz Kopienas kuģiem reglamentē ar Starptautiskās Darba organizācijas (ILO) Deklarāciju par pamatprincipiem un pamattiesībām darbā, kuru piemēro atbilstīgajiem darba līgumiem un vispārējiem darba nosacījumiem. Tas jo īpaši attiecas uz apvienošanās brīvību un darba koplīguma slēgšanas tiesību faktisku atzīšanu, kā arī diskriminācijas novēršanu attiecībā uz nodarbinātību un profesijām. Ar šādiem pašiem nosacījumiem uz Kopienas kuģiem nodarbina ĀKK jūrniekus, kas nav Mozambikas jūrnieki.
   5.   Puses apspriežas pirms tādu lēmumu pieņemšanas, kas var ietekmēt ar šo nolīgumu saistītās Kopienas kuģu darbības.
   4. pants
   Zinātniskā sadarbība
   1.   Šā nolīguma darbības laikā Kopiena un Mozambikas iestādes pastāvīgi vērtē resursu stāvokli Mozambikas zvejas zonā.
   2.   Puses apņemas – apvienotā zinātniskajā darba grupā vai attiecīgajās starptautiskajās organizācijās – apspriesties par to, kā nodrošināt dzīvo resursu pārvaldību un saglabāšanu Indijas okeānā, un par sadarbību attiecīgajās zinātniskās pētniecības jomās.
   3.   Puses, ievērojot 2. punktu, apspriežas 9. pantā paredzētajā Apvienotajā komitejā un kopīgi pieņem zivju krājumu ilgtspējīgai pārvaldībai vajadzīgos saglabāšanas pasākumus, kuri ietekmē Kopienas kuģu darbības.
   5. pants
   Kopienas kuģu piekļuve zvejas zonām Mozambikas ūdeņos
   1.   Mozambika apņemas ļaut Kopienas kuģiem veikt zvejas darbības Mozambikas zvejas zonā saskaņā ar šo nolīgumu un tam pievienoto protokolu un pielikumu.
   2.   Uz šā nolīguma reglamentētajām zvejas darbībām attiecas Mozambikā spēkā esošie tiesību akti. Mozambikas iestādes paziņo Komisijai par visiem minētajos tiesību aktos izdarītajiem grozījumiem.
   3.   Mozambika apņemas veikt visus attiecīgos pasākumus, lai faktiski piemērotu šā nolīguma protokolā paredzētos zvejas uzraudzības noteikumus. Kopienas kuģi sadarbojas ar Mozambikas iestādēm, kas atbild par minēto uzraudzību.
   4.   Kopiena apņemas veikt visus attiecīgos pasākumus, kas vajadzīgi, lai nodrošinātu to, ka tās kuģi ievēro šā nolīguma noteikumus, kā arī tiesību aktus, ar kuriem reglamentē zveju Mozambikas zvejas zonā.
   6. pants
   Zvejas licences
   1.   Kopienas kuģi drīkst zvejot Mozambikas zvejas zonā tikai tad, ja uz kuģa ir saskaņā ar šo nolīgumu un tam pievienoto protokolu izdota zvejas licence vai tās kopija.
   2.   Zvejas licences saņemšanas procedūra kuģim, iekasējamās maksas un maksāšanas kārtība kuģu īpašniekiem ir noteikta šā nolīguma protokola pielikumā.
   7. pants
   Finansiālais ieguldījums
   1.   Kopiena piešķir Mozambikai finansiālu ieguldījumu saskaņā ar šā nolīguma protokolā un pielikumā paredzētajiem noteikumiem un nosacījumiem. Šim ieguldījumam ir divas savstarpēji saistītas daļas, proti:

               a)

               Kopienas kuģu piekļuve Mozambikas ūdeņiem un zvejas resursiem un

               b)

               Kopienas finansiālais atbalsts atbildīgas zvejniecības un zvejas resursu ilgtspējīga izmantojuma veicināšanai Mozambikas ūdeņos.

         2.   Finansiālā ieguldījuma daļu, kas minēta 1. punkta b) apakšpunktā, galvenokārt nosaka, ņemot vērā mērķus, par kuriem Puses vienojas saskaņā ar šā nolīguma protokolu un kurus ir paredzēts sasniegt ar Mozambikas zivsaimniecības politikas un tās īstenošanas gada un daudzgadu programmu palīdzību.
   3.   Kopienas piešķirto finansiālo ieguldījumu izmaksā ik gadu, ievērojot šā nolīguma protokolā paredzēto maksāšanas kārtību un piemērojot šā nolīguma un minētā protokola noteikumus, ja maksājamās summas apjomu maina šādu iemeslu dēļ:

               a)

               neparedzēti apstākļi, kas nav dabas parādības un kas traucē zvejot Mozambikas ūdeņos;

               b)

               Kopienas kuģiem piešķirto zvejas iespēju samazināšana, ko pēc abpusējas vienošanās veic, piemērojot attiecīgo krājumu pārvaldības pasākumus, kurus, pamatojoties uz labākajiem pieejamiem zinātniskajiem ieteikumiem, uzskata par vajadzīgiem resursu saglabāšanai un ilgtspējīgai izmantošanai;

               c)

               Kopienas kuģiem piešķirto zvejas iespēju palielināšana, ko pēc abpusējas vienošanās veic tad, ja labākie pieejamie zinātniskie ieteikumi apliecina, ka krājumu stāvoklis to ļauj;

               d)

               Mozambikas zivsaimniecības politikas īstenošanai piešķirtā finansiālā atbalsta nosacījumu pārvērtēšana, ja tās pamatā ir abu Pušu atzīti gada un daudzgadu programmu rezultāti;

               e)

               šā nolīguma darbības izbeigšana saskaņā ar 12. pantu;

               f)

               šā nolīguma darbības apturēšana saskaņā ar 13. pantu.

         8. pants
   Sadarbības veicināšana uzņēmēju vidū un sabiedrībā
   1.   Puses atbalsta ekonomisku, zinātnisku un tehnisku sadarbību zivsaimniecības nozarē un ar to saistītajās jomās. Tās apspriežas, lai saskaņotu dažādos iespējamos pasākumus.
   2.   Puses apņemas veicināt informācijas apmaiņu par zvejas paņēmieniem un rīkiem, zvejas produktu saglabāšanas metodēm un rūpniecisko apstrādi.
   3.   Puses rada labvēlīgus apstākļus Pušu uzņēmumu tehniskās, ekonomiskās un komerciālās sadarbības veicināšanai, atbalstot uzņēmējdarbībai un ieguldījumiem labvēlīgas vides radīšanu.
   4.   Puses apņemas īstenot uz Mozambikas un Kopienas uzņēmējiem orientētu plānu un pasākumus, kuru mērķis ir veicināt to, lai Kopienas kuģi nozveju izkrautu Mozambikā.
   5.   Puses jo īpaši atbalsta kopuzņēmumu veidošanu, kas ir abpusējās interesēs, un šādiem uzņēmumiem jāatbilst gan Mozambikas, gan Kopienas tiesību aktu prasībām.
   9. pants
   Apvienotā komiteja
   1.   Šā nolīguma izpildes uzraudzībai izveido Apvienoto komiteju. Apvienotā komiteja veic šādas funkcijas:

               a)

               uzrauga šā nolīguma darbību, interpretāciju un piemērošanu, jo īpaši 7. panta 2. punktā minēto gada un daudzgadu programmu izstrādi un to izpildes novērtēšanu;

               b)

               nodrošina vajadzīgo saziņu abas Puses interesējošos zivsaimniecības jautājumos;

               c)

               darbojas kā forums izlīguma panākšanai strīdos par šā nolīguma interpretēšanu vai piemērošanu;

               d)

               vajadzības gadījumā no jauna novērtē zvejas iespēju apjomu un līdz ar to – finansiālā ieguldījuma apjomu;

               e)

               veic citas funkcijas, par kurām Puses savstarpēji vienojas.

         2.   Apvienotā komiteja savas funkcijas pilda arī saistībā ar šā nolīguma 4. pantā minēto zinātnisko apspriežu rezultātiem.
   3.   Apvienotā komiteja sanāk vismaz reizi gadā, pārmaiņus Mozambikā un Kopienā, un sanāksmi vada tās rīkotāja Puse. Ja kāda no Pusēm to pieprasa, Apvienotā komiteja pulcējas ārkārtējā sanāksmē.
   10. pants
   Nolīguma piemērošanas ģeogrāfiskais apgabals
   Šo nolīgumu piemēro, no vienas puses, teritorijās, uz kurām attiecas Eiropas Kopienas dibināšanas līgums, un ar minētajā līgumā paredzētajiem nosacījumiem un, no otras puses, Mozambikas teritorijā.
   11. pants
   Nolīguma termiņš
   Šo nolīgumu piemēro piecus gadus, sākot no spēkā stāšanās dienas; to automātiski pagarina uz turpmākiem piecu gadu periodiem, ja vien saskaņā ar 12. pantu neiesniedz paziņojumu par nolīguma darbības izbeigšanu.
   12. pants
   Nolīguma darbības izbeigšana
   1.   Šā nolīguma darbību var izbeigt jebkura no Pusēm, ja rodas neparedzēti apstākļi, kas nav dabas parādības, ko neviena no Pusēm nespēj pienācīgi kontrolēt un kas traucē zvejot Mozambikas ūdeņos. Turklāt jebkura no Pusēm var izbeigt šā nolīguma darbību, ja ir noplicināti attiecīgie krājumi vai ja konstatēts, ka samazinājies Kopienas kuģiem piešķirto zvejas iespēju izmantojums, vai ja Puses nepilda apņemšanos apkarot nelegālu, nereģistrētu un neregulētu zveju.
   2.   Ja kāda no Pusēm vēlas izbeigt šā nolīguma darbību, tā vismaz sešus mēnešus pirms sākotnējā vai katra nākamā termiņa beigām rakstiski paziņo otrai Pusei par savu nodomu.
   3.   Ar 2. punktā minētā paziņojuma nosūtīšanu sākas Pušu apspriedes.
   4.   Šā nolīguma 7. pantā minētā finansiālā ieguldījuma maksājumu gadam, kurā tiek izbeigta šā nolīguma darbība, samazina samērīgi un proporcionāli laikam.
   13. pants
   Nolīguma darbības apturēšana
   1.   Nolīguma darbību var apturēt pēc jebkuras Puses pieprasījuma, ja radušās nopietnas nesaskaņas par nolīgumā paredzēto noteikumu piemērošanu. Lai nolīguma darbību apturētu, attiecīgajai Pusei vismaz trīs mēnešus pirms dienas, kad apturēšanai jāstājas spēkā, rakstiski jāpaziņo par savu nodomu. Pēc šāda paziņojuma saņemšanas Puses apspriežas, lai nesaskaņas atrisinātu izlīgstot.
   2.   Šā nolīguma 7. pantā minētā finansiālā ieguldījuma maksājumu samērīgi un proporcionāli laikam samazina atkarībā no nolīguma darbības apturēšanas ilguma.
   14. pants
   Protokols un pielikums
   Protokols, tā pielikums un pielikuma papildinājumi ir šā nolīguma sastāvdaļa.
   15. pants
   Piemērojamie valsts tiesību akti
   Kopienas kuģu darbības Mozambikas ūdeņos reglamentē Mozambikā piemērojamie tiesību akti, izņemot tad, ja šajā nolīgumā vai protokolā, tā pielikumā vai pielikuma papildinājumos ir noteikts citādi.
   16. pants
   Atcelšana
   Šā nolīguma spēkā stāšanās dienā ar to atceļ un aizstāj nolīgumu starp Eiropas Kopienu un Mozambikas Republikas valdību par zveju pie Mozambikas krastiem, kurš stājās spēkā 2003. gada 31. decembrī.
   17. pants
   Stāšanās spēkā
   Šis nolīgums ir sagatavots divos eksemplāros angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā, un visi teksti ir vienlīdz autentiski. Nolīgums stājas spēkā 2007. gada 1. janvārī.
   PROTOKOLS
   ar kuru laikposmam no 2007. gada 1. janvāra līdz 2011. gada 31. decembrim nosaka zvejas iespējas un finansiālo ieguldījumu, kas paredzēts zivsaimniecības nozares partnerattiecību nolīgumā, kuru Eiropas Kopiena un Mozambikas Republika noslēgušas par zveju pie Mozambikas krastiem
   1. pants
   Piemērošanas laikposms un zvejas iespējas
   1.   Zvejas iespējas, kas no 2007. gada 1. janvāra uz pieciem gadiem piešķirtas saskaņā ar Nolīguma 5. pantu, ir šādas.
   Tālu migrējošajām sugām (sugām, kas minētas ANO 1982. gada konvencijas 1. pielikumā):

               —

               tunzivju saldētājseineri: 44 kuģi,

               —

               kuģi zvejai ar peldošām āķu jedām: 45 kuģi.

         2.   Šā panta 1. punktu piemēro atbilstīgi šā protokola 4. un 5. pantam.
   3.   Kuģi, kas peld ar Eiropas Kopienas dalībvalsts karogu, Mozambikas zvejas zonā drīkst zvejot tikai tad, ja tiem ir saskaņā ar šo protokolu un tā pielikumu izdota zvejas licence.
   2. pants
   Finansiālais ieguldījums un maksāšanas kārtība
   1.   Nolīguma 7. pantā minēto finansiālo ieguldījumu veido – no vienas puses – 1. pantā noteiktajam laikposmam paredzēta ikgadēja summa EUR 650 000 apmērā, kas gadā atbilst 10 000 tonnu lielam atskaites daudzumam, un – no otras puses – īpaša ikgadēja summa EUR 250 000 apmērā, kas paredzēta Mozambikas zivsaimniecības politikas iniciatīvu atbalstam un īstenošanai. Šī īpašā atbalsta summa ir Nolīguma 7. pantā definētā finansiālā ieguldījuma neatņemama daļa.
   2.   Šā panta 1. punktu piemēro atbilstīgi šā protokola 4., 5., 6. un 7. pantam.
   3.   Šā panta 1. punktā minētās summas – kopā EUR 900 000 – Kopiena maksā ik gadu šā protokola piemērošanas laikposmā.
   4.   Ja kopējais daudzums, kuru Kopienas kuģi nozvejojuši Mozambikas ūdeņos, pārsniedz minēto atskaites daudzumu, ikgadējā finansiālā ieguldījuma apmēru palielina, pieskaitot EUR 65 par katru nozvejoto papildu tonnu. Tomēr Kopienas šādi samaksātā kopējā ikgadējā summa nedrīkst būt lielāka par divkāršotu atskaites daudzumam atbilstošo summu jeb EUR 1 300 000. Ja Kopienas kuģu nozvejotais daudzums pārsniedz daudzumu, kas atbilst divkāršotai kopējai ikgadējai summai, tad summu, kura jāmaksā par pārsniegto daudzumu, izmaksā nākamajā gadā.
   5.   Šā panta 1. punktā minēto finansiālo ieguldījumu izmaksā vēlākais 2007. gada 31. oktobrī par pirmo gadu un vēlākais 2008., 2009., 2010., un 2011. gada 15. janvārī par nākamajiem gadiem.
   6.   Saskaņā ar 7. pantu Mozambikas iestādēm ir tiesības brīvi lemt par šā finansiālā ieguldījuma izlietošanu.
   7.   Finansiālo ieguldījumu iemaksā Valsts kases kontā, kas atvērts Mozambikas iestāžu norādītā finanšu iestādē.
   3. pants
   Sadarbība atbildīgas zvejniecības nodrošināšanai un zinātniskā sadarbība
   1.   Puses apņemas veicināt atbildīgu zvejniecību Mozambikas ūdeņos.
   2.   Šā protokola piemērošanas laikā Kopiena un Mozambikas iestādes pastāvīgi uzrauga resursu stāvokļa attīstību Mozambikas zvejas zonā.
   3.   Lai darbu varētu sākt Nolīguma 9. pantā minētā Apvienotā komiteja, Puses, savstarpēji vienojoties, nosaka pasākumus, kas vajadzīgi Nolīguma 4. panta 2. punktā paredzētās zinātniskās apspriedes nodrošināšanai un ko piemēro no šā protokola spēkā stāšanās dienas.
   4. pants
   Zvejas iespēju pārskatīšana pēc savstarpējas vienošanās
   1.   Zvejas iespējas, kas minētas 1. pantā, pēc savstarpējas vienošanās var palielināt, ciktāl 3. panta 4. punktā minētās zinātniskās apspriedes secinājumi apstiprina to, ka šāds palielinājums neapdraudēs Mozambikas resursu ilgtspējīgu pārvaldību. Tādā gadījumā 2. panta 1. punktā minēto finansiālo ieguldījumu samērīgi un proporcionāli laikam palielina. Tomēr Eiropas Kopienas samaksātā finansiālā ieguldījuma kopējā summa nedrīkst būt lielāka par divkāršotu 2. panta 1. punktā minēto summu. Ja Kopienas kuģu nozvejotais daudzums divkārt pārsniedz 10 000 tonnu (t. i., ja tas pārsniedz 20 000 tonnu), tad summu, kura jāmaksā par pārsniegto daudzumu, izmaksā nākamajā gadā.
   2.   Ja turpretim Puses vienojas samazināt 1. pantā minētās zvejas iespējas, finansiālo ieguldījumu samērīgi un proporcionāli laikam samazina.
   3.   Var pārskatīt arī zvejas iespēju sadalījumu starp dažādu kategoriju kuģiem, ja Puses par to ir apspriedušās un vienojušās, ievērojot 3. pantā minētās zinātniskās apspriedes ieteikumus par to krājumu pārvaldību, kurus var ietekmēt pārskatītais sadalījums. Puses vienojas par attiecīgu finansiālā ieguldījuma korekciju, ja tā vajadzīga pārskatītā zvejas iespēju sadalījuma dēļ.
   5. pants
   Jaunas zvejas iespējas
   1.   Ja Kopienas kuģi vēlas izmantot 1. pantā neminētas zvejas iespējas, Puses apspriežas, pirms Mozambikas iestādes lemj par šādas atļaujas piešķiršanu. Attiecīgā gadījumā Puses vienojas par jauno zvejas iespēju piešķiršanas nosacījumiem un, ja vajadzīgs, izdara grozījumus šajā protokolā un tā pielikumā.
   2.   Puses veicina izpētes zvejas darbības Mozambikas ūdeņos. Ja kāda no Pusēm to pieprasa, Puses apspriežas, lai katrā atsevišķā gadījumā paredzētu šādu zvejas darbību veikšanas nosacījumus un arī citus parametrus.
   Izpētes zvejas darbības Puses veic saskaņā ar abpusēji pieņemtajiem parametriem un īpaši paredzētiem administratīvajiem noteikumiem. Izpētes zvejas atļauju dod uz laiku, kas nepārsniedz sešus mēnešus.
   Ja izpētes zvejas reisu rezultātus Puses atzīst par labvēlīgiem, Mozambikas valdība var piešķirt jaunu sugu zvejas iespējas, kuras paliek spēkā līdz šā protokola piemērošanas laikposma beigām. Šādā gadījumā attiecīgi palielina 2. panta 1. punktā minēto finansiālo ieguldījumu.
   6. pants
   Maksājumu apturēšana neparedzētu apstākļu gadījumā
   1.   Ja rodas neparedzēti apstākļi, kuri nav dabas parādības un traucē zvejot Mozambikas ūdeņos, Kopiena var apturēt 2. panta 1. punktā minētā finansiālā ieguldījuma maksājumus. Lēmumu par maksājumu apturēšanu pieņem pēc Pušu apspriešanās, kas notikusi vēlākais divus mēnešus pēc Puses izteikta pieprasījuma, un ar nosacījumu, ka Kopiena ir izmaksājusi visas summas, kuras pienācās izmaksāt līdz maksājumu apturēšanas dienai.
   2.   Finansiālā ieguldījuma maksājumus atsāk, tiklīdz Puses pēc apspriešanās ir vienojušās par to, ka zveju traucējošie apstākļi vairs nepastāv un/vai ka ir iespējams zveju atsākt.
   3.   Maksājumu apturēšanas periodam beidzoties, Puses vienojas par to, kādos apstākļos Kopienas kuģi var atsākt zveju.
   7. pants
   Atbildīgas zvejniecības veicināšana Mozambikas ūdeņos
   1.   Finansiālo ieguldījumu, kas minēts 2. pantā, simtprocentīgi izmanto Mozambikas valdības izstrādātās zivsaimniecības politikas īstenošanas atbalstam.
   Mozambika ir atbildīga par atbilstošās summas pārvaldību saskaņā ar mērķiem, kurus Puses izvirzījušas, savstarpēji vienojoties, un ar tiem saistītajām gada un daudzgadu programmām.
   2.   Lai īstenotu 1. punktu, iespējami drīz, bet vēlākais trīs mēnešus pēc šā protokola stāšanās spēkā, Kopiena un Mozambika Nolīguma 9. pantā paredzētajā Apvienotajā komitejā vienojas par nozares daudzgadu programmu un sīki izstrādātiem tās īstenošanas noteikumiem, jo īpaši attiecībā uz šādiem jautājumiem:

               a)

               gada un daudzgadu pamatnostādnes par to, kā izmantot 1. punktā minētā finansiālā ieguldījuma summu un 2007. gadā plānotajām iniciatīvām īpaši atvēlētās summas;

               b)

               gada un daudzgadu mērķi, kas jāsasniedz, lai veicinātu atbildīgu zvejniecību un ilgtspējīgu zivsaimniecību, ņemot vērā Mozambikas zivsaimniecības politikas prioritātes un prioritātes citās politikas jomās, kas ir saistītas ar atbildīgas zvejniecības un ilgtspējīgas zivsaimniecības ieviešanu vai ietekmē to, jo īpaši attiecībā uz sanitāro apstākļu uzlabošanu zvejas produktu ražošanā un uz kompetento Mozambikas iestāžu uzraudzības spējas stiprināšanu;

               c)

               gada rezultātu novērtēšanas kritēriji un procedūras.

         3.   Visi ierosinātie grozījumi nozares daudzgadu programmā vai 2007. gadā plānotajām iniciatīvām īpaši atvēlēto summu izmantojumā Pusēm jāapstiprina Apvienotajā komitejā.
   4.   Mozambika ik gadu novirza 1. punktā minētajam apmēram atbilstošu summu daudzgadu programmas īstenošanai. Protokola piemērošanas pirmajā gadā par minēto piešķīrumu Kopiena jāinformē laikā, kad Apvienotajā komitejā notiek nozares daudzgadu programmas apstiprināšana. Attiecībā uz katru turpmāko protokola piemērošanas gadu Mozambika Kopienai par minēto piešķīrumu paziņo vēlākais iepriekšējā gada 1. septembrī.
   5.   Ja nozares daudzgadu programmas īstenošanas gadskārtējais novērtējums dod attiecīgu pamatojumu, Kopiena var pieprasīt šā protokola 2. panta 1. punktā minētā finansiālā ieguldījuma summas pārskatīšanu, lai faktiski piešķirtais finansējuma apjoms atbilstu programmas īstenošanas rezultātiem.
   8. pants
   Strīdi un protokola piemērošanas apturēšana
   1.   Visus Pušu strīdus par šā protokola interpretāciju vai piemērošanu risina, Pusēm apspriežoties Nolīguma 9. pantā paredzētajā Apvienotajā komitejā, kuru vajadzības gadījumā sapulcina ārkārtas sanāksmē, lai panāktu izlīgumu.
   2.   Neierobežojot 9. panta noteikumus, protokola piemērošanu var apturēt pēc vienas Puses iniciatīvas, ja Pušu strīdu uzskata par nopietnu un ja 1. punktā minēto izlīgumu panākt nav iespējams.
   3.   Lai apturētu protokola piemērošanu, ieinteresētajai Pusei vismaz trīs mēnešus pirms dienas, kad apturēšanai jāstājas spēkā, rakstiski jāpaziņo par savu nodomu.
   4.   Apturēšanas gadījumā Puses turpina apspriesties, lai strīdu atrisinātu izlīgstot. Ja tas izdodas, protokola piemērošanu atsāk un finansiālo ieguldījumu samērīgi un proporcionāli laikam samazina atbilstīgi laikposmam, kurā protokola piemērošana bija apturēta.
   9. pants
   Protokola piemērošanas apturēšana nemaksāšanas gadījumā
   Ievērojot 6. panta noteikumus, ja Kopiena neveic 2. pantā paredzētos maksājumus, šā protokola darbību var apturēt ar šādiem nosacījumiem:

               a)

               ja šā protokola 2. panta 5. punktā paredzētajā termiņā maksājums nav izdarīts, Mozambikas kompetentās iestādes paziņo Eiropas Komisijai par nemaksāšanu. Pēdējā minētā izdara vajadzīgās pārbaudes un attiecīgā gadījumā ne vēlāk kā 60 darbdienās pēc paziņojuma saņemšanas veic maksājumu;

               b)

               ja maksājums nav veikts un tas nav ticis pienācīgi pamatots a) apakšpunktā noteiktajā termiņā, kompetentajām Mozambikas iestādēm ir tiesības apturēt protokola piemērošanu. Par to tās tūlīt informē Eiropas Komisiju;

               c)

               protokola piemērošanu atsāk, tiklīdz ir veikts attiecīgais maksājums.

         10. pants
   Valsts tiesību akti
   Neierobežojot Nolīguma, šā protokola, tā pielikuma un pielikuma papildinājumu noteikumus, Kopienas kuģu darbības, kas norisinās saskaņā ar šo protokolu, tā pielikumu un pielikuma papildinājumiem, reglamentē Mozambikā piemērojamie tiesību akti.
   11. pants
   Atcelšana
   Ar šo atceļ pielikumu Eiropas Kopienas un Mozambikas Republikas valdības nolīgumam par zveju pie Mozambikas krastiem, un to aizstāj ar šā protokola pielikumu.
   12. pants
   Stāšanās spēkā
   1.   Šis protokols un tā pielikums stājas spēkā dienā, kad Puses viena otrai paziņo par šim nolūkam vajadzīgo procedūru pabeigšanu.
   2.   Šo protokolu, tā pielikumu un pielikuma papildinājumus piemēro no 2007. gada 1. janvāra.


title: 2004/861/EK: Padomes Lēmums (2004. gada 7. decembris), ar kuru groza Padomes Lēmumu 2002/883/EK, ar ko sniedz turpmāko finansiālo palīdzību Bosnijai un Hercegovinai

text:
               17.12.2004

               LV

               Eiropas Savienības Oficiālais Vēstnesis

               L 370/80

      PADOMES LĒMUMS

   (2004. gada 7. decembris),
   ar kuru groza Padomes Lēmumu 2002/883/EK, ar ko sniedz turpmāko finansiālo palīdzību Bosnijai un Hercegovinai
   (2004/861/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 308. pantu,
   ņemot vērā Komisijas priekšlikumu (1),
   ņemot vērā Eiropas Parlamenta atzinumu (2),
   tā kā:

               (1)

               Padomes Lēmums 2002/883/EK (3), ar ko sniedz turpmāko finansiālo palīdzību Bosnijai un Hercegovinai, paredz aizdevuma pamatdaļu līdz EUR 20 miljoniem un dotācijas daļu līdz EUR 40 miljoniem.

               (2)

               Tā kā nepieciešamo politikas reformu, par kurām vienojušās Eiropas Komisija un Bosnija un Hercegovina, ieviešana kavējas, līdz šim varēja pārskaitīt tikai pirmo (EUR 15 miljoni) un otro (EUR 20 miljoni) summas daļu. Trešās un pēdējās summas daļas pārskaitījums līdz EUR 25 miljoniem joprojām nav veikts.

               (3)

               Bosnija un Hercegovina ir apņēmusies turpināt ekonomiskās stabilizācijas un reformu ceļu. Pēc veiksmīgas iepriekšējās SVF rezerves vienošanās izpildes 2004. gada februārī notika sarunas par jaunu SVF atbalstītu programmu.

               (4)

               Valstij joprojām nepieciešams ārējs finansiāls atbalsts papildus tam, ko var sniegt starptautiskās finanšu iestādes.

               (5)

               Pašreizējais Padomes Lēmums 2002/883/EK jāgroza, paredzot dotāciju saistības pēc 2004. gada 9. novembra.

               (6)

               Līgums šī lēmuma pieņemšanai paredz tikai 308. pantā noteiktās pilnvaras.

               (7)

               Apspriežoties ar Ekonomikas un finanšu komiteju,

         IR PIEŅĒMUSI ŠO LĒMUMU.
   Vienīgais pants
   Lēmuma 2002/883/EK 6. panta otro daļu aizstāj ar šādu:

      “To piemēro no 2004. gada 8. novembra līdz 2005. gada 30. jūnijam.”

      Briselē, 2004. gada 7. decembrī

            Padomes vārdā —

            priekšsēdētājs

         G. ZALM

      (1)  OV C 290, 27.11.2004., 6. lpp.

      (2)  Atzinums sniegts 2004. gada 28. oktobrī (vēl nav publicēts Oficiālajā Vēstnesī).

      (3)  OV L 308, 9.11.2002., 28. lpp.


title: Padomes Lēmums 2011/858/KĀDP ( 2011. gada 19. decembris ), ar ko groza un pagarina Lēmumu 2010/784/KĀDP par Eiropas Savienības Policijas misiju palestīniešu teritorijās ( EUPOL COPPS )

text:
               21.12.2011

               LV

               Eiropas Savienības Oficiālais Vēstnesis

               L 338/54

         PADOMES LĒMUMS 2011/858/KĀDP
   (2011. gada 19. decembris),
   ar ko groza un pagarina Lēmumu 2010/784/KĀDP par Eiropas Savienības Policijas misiju palestīniešu teritorijās (EUPOL COPPS)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā priekšlikumu, ko iesniegusi Savienības Augstā pārstāve ārlietās un drošības politikas jautājumos,
   tā kā:

               (1)

               Padome 2005. gada 14. novembrī pieņēma Vienoto rīcību 2005/797/KĀDP (1) par Eiropas Savienības policijas misiju palestīniešu teritorijās (EUPOL COPPS), kuru pēdējo reizi pagarināja ar Padomes Lēmumu 2009/955/KĀDP (2) un kuras darbības termiņš beidzās 2010. gada 31. decembrī.

               (2)

               Padome 2010. gada 17. decembrī pieņēma Lēmumu 2010/784/KĀDP (3), ar kuru no 2011. gada 1. janvāra tika turpināta Eiropas Savienības Policijas misija palestīniešu teritorijās un kuras darbības termiņš beidzas 2011. gada 31. decembrī.

               (3)

               Politikas un drošības komiteja (PDK) 2011. gada 8. novembrī ieteica tehnisku iemeslu dēļ vēl uz sešiem mēnešiem pagarināt EUPOL COPPS.

               (4)

                  EUPOL COPPS uz pašreizējo pilnvaru pamata būtu jāpagarina uz laiku no 2012. gada 1. janvāra līdz 2012. gada 30. jūnijam.

               (5)

               Ir arī jānosaka finanšu atsauces summa, kas paredzēta, lai segtu ar EUPOL COPPS saistītos izdevumus laikposmā no 2012. gada 1. janvāra līdz 2012. gada 30. jūnijam.

               (6)

                  EUPOL COPPS tiks īstenota situācijā, kas var pasliktināties un varētu kavēt Līguma par Eiropas Savienību 21. pantā noteikto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Lēmumu 2010/784/KĀDP groza šādi:

               1)

               lēmuma 12. pantu aizstāj ar šādu:
               “12. pants
               Drošība
               1.   Civilais operācijas komandieris saziņā ar Eiropas Ārējās darbības dienesta (EĀDD) Drošības direktorātu vada misijas vadītāja veikto EUPOL COPPS drošības pasākumu plānošanu un nodrošina to pienācīgu un efektīvu īstenošanu saskaņā ar 5., 6. un 9. pantu.
               2.   Misijas vadītājs ir atbildīgs par EUPOL COPPS drošību un par to, lai tiktu nodrošināta atbilstība minimālajām drošības prasībām, ko piemēro EUPOL COPPS, ievērojot Savienības politiku par tāda personāla drošību, ko izvieto ārpus Savienības, lai veiktu operācijas saskaņā ar Līguma V sadaļu un to papildinošiem instrumentiem.
               3.   Misijas vadītājam palīdz vecākā misijas drošības amatpersona (SMSO), kas ir pakļauta misijas vadītājam un kam ir ciešas darba attiecības ar EĀDD Drošības direktorātu.
               4.   EUPOL COPPS personāls pirms pienākumu izpildes sākšanas apmeklē obligātas drošības apmācības saskaņā ar OPLAN. Tāpat personālam nodrošina regulāras prasmes nostiprinošas mācības uz vietas, kuras organizē SMSO.”;

               2)

               lēmuma 13. panta 1. punktu aizstāj ar šādu:
               “1.   Finanšu atsauces summa, kas paredzēta, lai segtu ar EUPOL COPPS saistītos izdevumus laikposmā no 2011. gada 1. janvāra līdz 2011. gada 31. decembrim, ir EUR 8 250 000.
               Finanšu atsauces summa, kas paredzēta, lai segtu ar EUPOL COPPS saistītos izdevumus laikposmā no 2012. gada 1. janvāra līdz 2012. gada 30. jūnijam, ir EUR 4 750 000.”;

               3)

               lēmuma 16. panta otro daļu aizstāj ar šādu:
               “Tas zaudē spēku 2012. gada 30. jūnijā.”.

         2. pants
   Šis lēmums stājas spēkā tā pieņemšanas dienā.
   To piemēro no 2012. gada 1. janvāra.

      Briselē, 2011. gada 31. decembrī

            Padomes vārdā –

            priekšsēdētājs

         M. DOWGIELEWICZ

      (1)  OV L 300, 17.11.2005., 65. lpp.

      (2)  OV L 330, 16.12.2009., 76. lpp.

      (3)  OV L 335, 18.12.2010., 60. lpp.


title: Decision of the European Central Bank of 3 November 1998 concerning public access to documentation and the archives of the European Central Bank (ECB/1998/12)

text:
Avis juridique important

|

31999D0284

Official Journal L 110 , 28/04/1999 P. 0030 - 0032

EIROPAS CENTRĀLĀS BANKAS LĒMUMS(1998. gada 3. novembris)par publisku piekļuvi Eiropas Centrālās bankas dokumentiem un arhīviem(ECB/1998/12)(1999/248/EK)EIROPAS CENTRĀLĀS BANKAS PADOME,ņemot vērā Eiropas Centrālo banku sistēmas un Eiropas Centrālās bankas Statūtus (turpmāk "Statūti"), un jo īpaši to 12. panta 3. punktu,ņemot vērā Eiropas Centrālās bankas (ECB) reglamentu, un jo īpaši tā 23. panta 2. punktu un 23. panta 3. punktu,tā kā Deklarācijā par tiesībām iegūt informāciju, kas pievienota Līgumam par Eiropas Savienību, ir uzsvērts, ka lēmumu pieņemšanas procesa caurskatāmība stiprina iestāžu demokrātiskumu un vairo sabiedrības uzticību pārvaldei;tā kā Eiropadome Birmingemā un Edinburgā vienojās par vairākiem principiem, saskaņā ar kuriem Kopienu tuvināt tās pilsoņiem;tā kā Kopenhāgenā Eiropadome vēlreiz apstiprināja principu, ka pilsoņiem jādod visplašākās iespējas iegūt informāciju;tā kā pilsoņiem ir tiesības saņemt informāciju par to iestāžu organizāciju un darbību, kuras tiek finansētas no valsts līdzekļiem;tā kā Eiropas Monetārā institūta Padomes 1997. gada 3. jūnija Lēmums Nr. 9/97[1] paredz, ka sabiedrībai jādod iespēja iepazīties ar EMI administratīvajiem dokumentiem; tā kā EMI 1998. gada 1. jūnijā tika likvidēts; tā kā jānosaka principi, saskaņā ar kuriem jānodrošina iepazīšanās ar ECB uzskaites materiāliem un arhīvu;tā kā Eiropas Ombuds, kas pats pēc savas ierosmes veicis pētījumu par dokumentu publiskumu, ir izdevis lēmumu[2]; tā kā Ombuda lēmumā minētie ieteikumi EMI attiecas tikai uz administratīviem dokumentiem; tā kā minētā lēmuma piemērošanas ierobežojumi attiecas arī uz ECB;tā kā saskaņā ar Statūtu 10. panta 4. punktu, ziņas par ECB Padomes sanāksmju norisi ir konfidenciālas, tomēr ECB Padome var lemt apspriežu rezultātus darīt zināmus sabiedrībai;tā kā saskaņā ar ECB reglamenta 23. panta 1. punktu, ziņas par ECB lēmējinstanču vai to veidotu komiteju vai grupu sanāksmju norisi ir konfidenciālas, ja vien ECB Padome nepilnvaro ECB priekšsēdētāju apspriežu rezultātus darīt zināmus sabiedrībai;tā kā saskaņā ar ECB reglamenta 23. panta 2. punktu visi ECB izstrādāti dokumenti ir konfidenciāli, ja vien ECB Padome nelemj citādi;tā kā šis lēmums ir ECB informācijas un saziņas politikas papildu elements; tā kā skaidri noteikumi var veicināt labu pārvaldi, palīdzot amatpersonām rūpīgi un bez kavēšanās risināt sabiedrības pārstāvju lūgumus pēc dokumentiem;tā kā, pirms dot pieeju jebkādiem dokumentiem, kas satur informāciju, ko sniegusi kādas dalībvalsts centrālā banka, ECB jāapspriežas ar attiecīgo banku;tā kā saskaņā ar Statūtu 11. panta 6. punktu ECB valde ir atbildīga par ECB kārtējiem darījumiem,IR PIEŅĒMUSI ŠO LĒMUMU.1. pantsPiekļuve administratīviem dokumentiem1. Sabiedrībai tiek nodrošināta piekļuve ECB dokumentiem un arhīvam atbilstīgi šā lēmuma noteikumiem.2. Šajā lēmumā "administratīvs dokuments" nozīmē jebkādu uzskaites materiālu jebkādā formā, kurā iekļauti aktuāli dati un kurš attiecas uz ECB organizāciju un darbību. Tāpat "administratīvs dokuments" nozīmē arī uzskaites materiālus, kas attiecas uz EMI organizāciju un darbību.2. pantsInformācijas pieprasīšanaPieteikumu uz piekļuvi kādam administratīvam dokumentam rakstveidā iesūta ECB[3]. ECB cenšas pieteikumu apmierināt. Ja pieteikums nav formulēts pietiekami precīzi vai arī tajā sniegtā informācija neļauj identificēt vajadzīgo dokumentu, tad ECB pieteikuma iesniedzēju lūdz to papildināt ar sīkākām ziņām.3. pantsInformācijas iegūšanas veids; izmaksas; pavairošana komerciālos nolūkos1. Informācijas pieprasītājam tiek piedāvāta piekļuve administratīvajam dokumentam ECB telpās, vai arī viņam nosūta dokumenta kopiju uz paša rēķina. Par tādu drukātu dokumentu kopijām, kuru lapu skaits pārsniedz 100 lapas, iekasē maksu ECU 10 apmērā (no 1999. gada 1. janvāra - EUR 10), kam pieskaita ECU 0,05 (no 1999. gada 1. janvāra - EUR 0,05) par katru lapu.2. ECB cenšas rast sekmīgu risinājumu, kā apstrādāt viena un tā paša prasītāja iesniegtus atkārtotus pieteikumus uz vienu un to pašu administratīvu dokumentu, kā arī pieteikumus uz lielu skaitu vai liela apjoma administratīviem dokumentiem.3. Persona, kurai saskaņā ar šo pantu tiek ļauts piekļūt kādam administratīvam dokumentam, attiecīgo dokumentu nedrīkst pavairot vai izplatīt komerciālos nolūkos, to tiešā veidā pārdodot, ja nav saņemta ECB iepriekšēja atļauju, ko ECB, īpaši neizskaidrojot iemeslus, var arī nepiešķirt.4. pantsIzņēmumiPiekļuvi administratīvam dokumentam liedz, ja tā publiskošana varētu apdraudēt:- sabiedrības interešu aizsardzību, jo īpaši valsts drošību, starptautiskās attiecības, monetāro un valūtas maiņas kursa stabilitāti, tiesvedību, pārbaudes un izmeklēšanas,- personas datu un privātās dzīves aizsardzību,- autortiesību, kā arī komerciālā, banku un rūpnieciskā noslēpuma aizsardzību,- ECB finanšu interešu aizsardzību,- konfidencialitātes aizsardzību, ko lūgusi fiziska vai juridiska persona, kas sniegusi attiecīgajā dokumentā iekļauto informāciju, vai kas paredzēta likumos, kas attiecas uz tādu personu.5. pantsLēmums par pieteikuma apmierināšanu; atkārtoti pieteikumi; lēmumu pamatotības pārbaude1. ECB cenšas pieteikumus apstrādāt saprātīgā laika posmā. Ilgākais viena mēneša laikā ECB Ārējo sakaru daļas direktors pieteikuma iesniedzēju rakstveidā informē par to, ka pieteikums ir pieņemts, vai arī par to, ka pieteikumu paredzēts noraidīt. Ja pieteikumu paredzēts noraidīt, tad pieteikuma iesniedzēju informē arī par noraidījuma iemesliem un ziņo, ka viņam tiek dots viens mēnesis, kura laikā iesniegt atkārtotu pieteikumu jautājuma otrreizējai izskatīšanai; ja tas netiek darīts, sākotnējo pieteikumu uzskata par atsauktu.2. Ja mēneša laikā no pieteikuma iesniegšanas uz to nav saņemta nekāda atbilde, tad to uzskata par noraidītu, izņemot gadījumus, ja nākamā mēneša laikā pieteikuma iesniedzējs, kā aprakstīts iepriekš, iesniedz atkārtotu pieteikumu.3. Lēmumu par atkārtotu pieteikumu mēneša laikā no tā saņemšanas pieņem ECB valde.4. Lēmums par atkārtota pieteikuma noraidīšanu ir jāpamato. Pieteikuma iesniedzējam lēmumu dara zināmu rakstveidā pēc iespējas drīz, pievienojot informāciju par Eiropas Kopienas dibināšanas līguma 138.e un 173. pantu, kuros paredzēti nosacījumi, saskaņā ar kuriem fiziskas personas var vērsties pie Ombuda un ECB pieņemtu aktu likumība var tikt izskatīta Tiesā.5. Ja mēneša laikā no dienas, kad iesniegts atkārtotais pieteikums, nav saņemt atbilde, pieteikums uzskatāms par noraidītu.6. pantsEMI Lēmuma Nr. 9/97 aizstāšanaEMI Padomes Lēmums Nr. 9/97 tiek aizstāts ar šo lēmumu, kas stājas spēkā tā pieņemšanas dienā.Briselē, 1998. gada 3. novembrīECB priekšsēdētājs Willem F. DUISENBERG[1] OV L 90, 25.3.1998., 43. lpp.[2] 1996. gada 20. decembra 616/PUBAC/F/IJH.[3] Pieteikumu adresē: European Central Bank, Directorate External Relations, Kaiserstraße 29, D-60311 Frankfurt am Main.


title: 2004/711/EK: Eiropas Parlamenta Lēmums (2004. gada 21. aprīlis), ar ko apstiprina, ka Eiropas Savienības organizāciju Tulkošanas centra direktors ir izpildījis 2002. finanšu gada budžetu

text:
               21.4.2004

               LV

               Eiropas Savienības Oficiālais Vēstnesis

               L 330/5

         EIROPAS PARLAMENTA LĒMUMS
   (2004. gada 21. aprīlis),
   ar ko apstiprina, ka Eiropas Savienības organizāciju Tulkošanas centra direktors ir izpildījis 2002. finanšu gada budžetu
   (2004/711/EK)

    ---documentbreak---

               21.4.2004

               LV

               Eiropas Savienības Oficiālais Vēstnesis

               L 330/5

         EIROPAS PARLAMENTA REZOLŪCIJA
   par piezīmēm, kuras pievienotas lēmumam, ar ko apstiprina, ka Eiropas Savienības organizāciju Tulkošanas centra direktors ir izpildījis 2002. finanšu gada budžetu


title: Pieprasījums aizstāvēt Aldo Patriciello deputāta imunitāti un privilēģijas Eiropas Parlamenta 2009. gada 22. aprīļa lēmums par pieprasījumu aizstāvēt Aldo Patriciello imunitāti un privilēģijas (2008/2323(IMM))

text:
               8.7.2010

               LV

               Eiropas Savienības Oficiālais Vēstnesis

               CE 184/134

         Trešdiena, 2009. gada 22. aprīļaPieprasījums aizstāvēt Aldo Patriciello deputāta imunitāti un privilēģijas
   P6_TA(2009)0233
   Eiropas Parlamenta 2009. gada 22. aprīļa lēmums par pieprasījumu aizstāvēt Aldo Patriciello imunitāti un privilēģijas (2008/2323(IMM))
   2010/C 184 E/28

      Eiropas Parlaments,
   ņemot vērā Aldo Patriciello2008. gada 11. novembrī iesniegto pieprasījumu aizstāvēt viņa imunitāti saistībā ar kriminālprocesu, kas pret viņu uzsākts Kampobaso apgabaltiesā, un par kuru paziņots 2008. gada 20. novembra plenārsēdē,
   pēc Aldo Patriciello uzklausīšanas saskaņā ar Reglamenta 7. panta 3. punktu,
   ņemot vērā 9. un 10. pantu 1965. gada 8. aprīļa Protokolā par privilēģijām un imunitāti Eiropas Kopienās, kā arī 6. panta 2. punktu 1976. gada 20. septembra Aktā par Eiropas Parlamenta deputātu ievēlēšanu tiešās vispārējās vēlēšanās,
   ņemot vērā Eiropas Kopienu Tiesas 1964. gada 12. maija, 1986. gada 10. jūlija un 2008. gada 21. oktobra spriedumus (1),
   ņemot vērā Reglamenta 6. panta 3. punktu un 7. pantu,
   ņemot vērā Juridiskās komitejas ziņojumu (A6-0196/2009),

               A.

               tā kā Aldo Patriciello ir Eiropas Parlamenta deputāts, kura mandātu Parlaments ir apstiprinājis 2006. gada 15. jūnijā;

               B.

               tā kā saskaņā ar Eiropas Kopienu Tiesu Eiropas Parlamentam un dalībvalstu tiesu iestādēm ir jāsadarbojas, lai izvairītos no kolīzijām Protokola noteikumu interpretācijā un piemērošanā; tā kā tāpēc, ja pret Eiropas Parlamenta deputātu uzsākts process valsts tiesā, un šī tiesa ir informēta, ka ir uzsākta procedūra šā deputāta imunitātes un privilēģiju aizstāvībai, kā paredzēts Reglamenta 6. panta 3. punktā, attiecīgajai tiesai ir jāaptur tiesvedība un jālūdz Parlamentam pēc iespējas drīz sagatavot atzinumu (2);

               C.

               tā kā saskaņā ar Protokola 10. pantu Eiropas Parlamenta sesiju laikā tā deputātiem savā valstī ir imunitāte, kāda tiek piešķirta attiecīgās valsts parlamenta deputātiem, un tā kā deputāts nevar atsaukties uz imunitāti, ja viņš ir aizturēts pārkāpuma izdarīšanas brīdī; tā kā tas neliedz Parlamentam izmantot tiesības atņemt kādam no deputātiem imunitāti;

               D.

               tā kā tāpēc šajā lietā ir piemērojams Itālijas Konstitūcijas 68. panta otrais punkts, ar ko kriminālprocesu pret parlamenta deputātiem ļauj uzsākt bez īpašām formalitātēm, nosakot, ka, kamēr deputāts nav pametis Parlamenta palātu, kuras loceklis viņš ir, nedrīkst veikt ne parlamenta deputāta, ne viņa dzīvesvietas kratīšanu un deputātu nevar arestēt vai citādi atņemt viņa personisko brīvību, vai aizturēt, izņemot galīgā sprieduma izpildes gadījumu vai ja deputāts ir pieķerts tāda nozieguma izdarīšanas brīdī, kura gadījumā arests ir obligāts (flagrante delicto gadījumā);

               E.

               tā kā pašlaik Protokols nepiešķir Eiropas Parlamentam iespējas pieņemt saistošu lēmumu Aldo Patriciello aizstāvēšanai,

               1.

               nolemj neaizstāvēt Aldo Patriciello imunitāti un privilēģijas;

               2.

               uzdod priekšsēdētājam nekavējoties nosūtīt šo lēmumu un atbildīgās komitejas ziņojumu Itālijas Republikas kompetentajām iestādēm.

      (1)  [EKT] Lieta 101/63 Wagner/Fohrmann un Krier (Recueil, 195. lpp.), lieta 149/85 Wybot/Faure u. c. (Recueil, 2391. lpp) un apvienotās lietas C-200/07 un C-201/07 Marra/ De Gregorio un Clemente, Krājumā vēl nav publicēts.

      (2)  Spriedums apvienotajās lietās C-200/07 un C-201/07 Marra, 42 un 43. punkts.


title: Politikas un drošības komitejas Lēmums (KĀDP) 2015/665 (2015. gada 21. aprīlis), ar ko pieņem trešo valstu ieguldījumus Eiropas Savienības KDAP militārajā padomdevējā misijā Centrālāfrikas Republikā (EUMAM RCA) (EUMAM RCA/2/2015)

text:
               29.4.2015

               LV

               Eiropas Savienības Oficiālais Vēstnesis

               L 110/13

         POLITIKAS UN DROŠĪBAS KOMITEJAS LĒMUMS (KĀDP) 2015/665
   (2015. gada 21. aprīlis),
   ar ko pieņem trešo valstu ieguldījumus Eiropas Savienības KDAP militārajā padomdevējā misijā Centrālāfrikas Republikā (EUMAM RCA) (EUMAM RCA/2/2015)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu (KĀDP) 2015/78 (2015. gada 19. janvāris) par Eiropas Savienības KDAP militāru padomdevēju misiju Centrālāfrikas Republikā (EUMAM RCA) (1) un jo īpaši tā 8. panta 2. punktu,
   tā kā:

               (1)

               Ievērojot Lēmuma (KĀDP) 2015/78 8. panta 2. punktu, Padome ir pilnvarojusi Politikas un drošības komiteju (PDK) pieņemt attiecīgos lēmumus par trešo valstu piedāvātā ieguldījuma pieņemšanu.

               (2)

               Ievērojot EUMAM RCA ES misijas komandiera ieteikumu par Moldovas Republikas (“Moldova”) un Gruzijas ieguldījuma piedāvājumiem un Eiropas Savienības Militārās komitejas ieteikumu, minētie piedāvājumi būtu jāpieņem.

               (3)

               Saskaņā ar 5. pantu Protokolā (Nr.22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,

         IR PIEŅĒMUSI ŠO LĒMUMU.
   1. pants
   1.   Moldovas un Gruzijas ieguldījuma piedāvājumi Eiropas Savienības KDAP militārajā padomdevējā misijā Centrālāfrikas Republikā (EUMAM RCA) tiek pieņemti, un tos uzskata par būtiskiem.
   2.   Moldova un Gruzija ir atbrīvotas no finanšu ieguldījumiem EUMAM RCA budžetā.
   2. pants
   Šis lēmums stājas spēkā tā pieņemšanas dienā.

      Briselē, 2015. gada 21. aprīlī

            Politikas un drošības komitejas vārdā –

            priekšsēdētājs

         W. STEVENS

      (1)  OV L 13, 20.1.2015., 8. lpp.


title: 2006/629/EK: Padomes Lēmums ( 2006. gada 15. septembris ) par Lietuvas locekļa iecelšanu Reģionu komitejā

text:
               20.9.2006

               LV

               Eiropas Savienības Oficiālais Vēstnesis

               L 256/16

      PADOMES LĒMUMS

   (2006. gada 15. septembris)
   par Lietuvas locekļa iecelšanu Reģionu komitejā
   (2006/629/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 263. pantu,
   ņemot vērā Lietuvas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK (1), ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un aizstājējus.

               (2)

               Pēc Virginija LUKOŠIENĖ kundzes amata pilnvaru termiņa izbeigšanās ir atbrīvojusies viena Reģionu komitejas locekļa vieta,

         IR NOLĒMUSI ŠĀDI.
   1. pants

      Virginija LUKOŠIENĖ kundzes vietā uz atlikušo pilnvaru laiku, kas beidzas 2010. gada 25. janvārī, par Reģionu komitejas locekli tiek iecelta Šilutė District Municipality Council (Šilutė rajona padomes) locekle Stasė SKUTULIENĖ kundze.
   2. pants
   Šis lēmums stājas spēkā tā pieņemšanas dienā.

      Briselē, 2006. gada 15. septembrī

            Padomes vārdā —

            priekšsēdētājs

         E. TUOMIOJA

      (1)  OV L 56, 25.2.2006., 75. lpp.


title: Padomes Lēmums (KĀDP) 2017/153 (2017. gada 27. janvāris), ar ko groza Lēmumu 2011/72/KĀDP par ierobežojošiem pasākumiem, kas vērsti pret konkrētām personām un vienībām saistībā ar situāciju Tunisijā

text:
               28.1.2017

               LV

               Eiropas Savienības Oficiālais Vēstnesis

               L 23/19

         PADOMES LĒMUMS (KĀDP) 2017/153
   (2017. gada 27. janvāris),
   ar ko groza Lēmumu 2011/72/KĀDP par ierobežojošiem pasākumiem, kas vērsti pret konkrētām personām un vienībām saistībā ar situāciju Tunisijā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2011. gada 31. janvārī pieņēma Lēmumu 2011/72/KĀDP (1) par ierobežojošiem pasākumiem, kas vērsti pret konkrētām personām un vienībām saistībā ar situāciju Tunisijā.

               (2)

               Lēmumā 2011/72/KĀDP paredzētie ierobežojošie pasākumi ir piemērojami līdz 2017. gada 31. janvārim. Pamatojoties uz minētā lēmuma pārskatīšanu, ierobežojošie pasākumi būtu jāpagarina līdz 2018. gada 31. janvārim. Turklāt būtu jāatjaunina personas informācija attiecībā uz divām sarakstā iekļautām personām.

               (3)

               Tāpēc Lēmums 2011/72/KĀDP būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmumu 2011/72/KĀDP groza šādi:

               1)

               lēmuma 5. pantu aizstāj ar šādu:
               “5. pants
               Šo lēmumu piemēro līdz 2018. gada 31. janvārim. To pastāvīgi pārskata. Lēmumu vajadzības gadījumā var atjaunināt vai grozīt, ja Padome uzskata, ka tā mērķi nav sasniegti.”;

               2)

               pielikumu groza tā, kā izklāstīts šā lēmuma pielikumā.

         2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2017. gada 27. janvārī

            Padomes vārdā –

            priekšsēdētājs

         E. SCICLUNA

      (1)  Padomes Lēmums 2011/72/KĀDP (2011. gada 31. janvāris) par ierobežojošiem pasākumiem, kas vērsti pret konkrētām personām un vienībām saistībā ar situāciju Tunisijā (OV L 28, 2.2.2011., 62. lpp.).

      PIELIKUMS
      Ierakstus attiecībā uz šādām Lēmuma 2011/72/KĀDP pielikumā minētām personām aizstāj ar šādiem ierakstiem:

                     Vārds, uzvārds

                     Personas informācija

                     Pamatojums

                     “27.

                     Sirine (Cyrine) Bent Zine El Abidine Ben Haj Hamda BEN ALI

                     Tunisijas pilsone, dzimusi Le Bardo1971. gada 21. augustā, Naïma EL KEFI meita, precējusies ar Mohamed Marwan MABROUK, NIK Nr. 05409131.
                     Tunisijas pase Nr. x599070, izdota 2016. gada novembrī, derīga līdz 2021. gada 21. novembrim.

                     Attiecībā uz šo personu Tunisijas iestādes veic tiesas izmeklēšanu par līdzdalību nodarījumā, kad valsts amatpersona piesavinājās publiskos līdzekļus, par līdzdalību valsts amatpersonas dienesta stāvokļa ļaunprātīgā izmantošanā, lai panāktu nepamatotas priekšrocības trešai personai un radītu zaudējumus administrācijai, un par valsts amatpersonas nelikumīgu ietekmēšanu nolūkā gūt tiešu vai netiešu labumu citai personai.

                     28.

                     Mohamed Marwan Ben Ali Ben Mohamed MABROUK

                     Tunisijas pilsonis, dzimis Tunis (Tunisā) 1972. gada 11. martā, Jaouida El BEJI dēls, precējies ar Sirine BEN ALI, uzņēmējsabiedrības ģenerāldirektors, adrese: 8 rue du Commandant Béjaoui – Carthage – Tunis, NIK Nr. 04766495. Francijas pase Nr. 11CK51319, derīga līdz 2021. gada 1. augustam.

                     Attiecībā uz šo personu Tunisijas iestādes veic tiesas izmeklēšanu par līdzdalību nodarījumā, kad valsts amatpersona piesavinājās publiskos līdzekļus, par līdzdalību valsts amatpersonas dienesta stāvokļa ļaunprātīgā izmantošanā, lai panāktu nepamatotas priekšrocības trešai personai un radītu zaudējumus administrācijai, un par valsts amatpersonas nelikumīgu ietekmēšanu nolūkā gūt tiešu vai netiešu labumu citai personai.”


title: 2006/833/EK: Eiropas Parlamenta Lēmums ( 2006. gada 27. aprīlis ) par Eiropas Aģentūras drošībai un veselības aizsardzībai darbā pārskatu slēgšanu attiecībā uz 2004. finanšu gadu

text:
               6.12.2006

               LV

               Eiropas Savienības Oficiālais Vēstnesis

               L 340/97

         EIROPAS PARLAMENTA LĒMUMS
   (2006. gada 27. aprīlis)
   par Eiropas Aģentūras drošībai un veselības aizsardzībai darbā pārskatu slēgšanu attiecībā uz 2004. finanšu gadu
   (2006/833/EK)
   EIROPAS PARLAMENTS,

               —

               ņemot vērā Eiropas Aģentūras drošībai un veselības aizsardzībai darbā 2004. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Aģentūras drošībai un veselības aizsardzībai darbā 2004. finanšu gada pārskatiem ar Aģentūras atbildēm (2),

               —

               ņemot vērā Padomes 2006. gada 14 marta ieteikumu (5972/2006 – C6-0093/2006),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Padomes 1994. gada 18. jūlija Regulu (EK) Nr. 2062/94, ar ko izveido Eiropas Aģentūru drošībai un veselības aizsardzībai darbā, un it īpaši tās 14. pantu (4),

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A6-0099/2006),

               1.

               atzīmē šādus skaitļus Eiropas Aģentūras drošībai un veselības aizsardzībai darbā pārskatos par 2004. un 2003. finanšu gadu;
               Ieņēmumu un izdevumu pārskats par 2004. un 2003. finanšu gadu

                           (EUR 1000)

                           2004

                           2003

                           Ieņēmumi

                           Kopienas subsīdijas

                           9 542

                           11 641

                           Citas subsīdijas

                           66

                           66

                           Citi ieņēmumi

                           111

                           157

                           PHARE ieņēmumi

                           121

                           824

                              Ieņēmumi kopā (a)

                              9 840

                              12 688

                           Izdevumi

                           Personāls – budžeta I sadaļa

                           Maksājumi

                           3 379

                           3 245

                           Pārnestās apropriācijas

                           60

                           87

                           Administrācija – budžeta II sadaļa

                           Maksājumi

                           966

                           1 146

                           Pārnestās apropriācijas

                           248

                           186

                           Pamatdarbības – budžeta III sadaļa

                           Maksājumi( (6))

                           2 426

                           2 559

                           Pārnestās apropriācijas

                           2 549

                           5 859

                           PHARE izdevumi

                           Maksājumi

                           0

                           548

                           Pārnestās apropriācijas

                           0

                           502

                              Izdevumi kopā (b)

                              9 628

                              14 131

                              Finanšu gada rezultāts (c = a – b)( (7))

                              212

                              - 1 443

                           No iepriekšējā finanšu gada pārnestais atlikums

                           - 1 987

                           - 1 108

                           Pārnestās un atceltās apropriācijas

                           887

                           766

                           Neizmantotās no iepriekšēja finanšu gada atkārtoti izmantojamās summas

                           0

                           1

                           RO (PHARE II) neizmantotās apropriācijas

                           144

                           0

                           Maksājumi saistībā ar 2002. gadā atceltajām saistībām

                           0

                           - 191

                           Valūtas kursa atšķirības

                           0

                           4

                           Komisijai atmaksājamie PHARE līdzekļi

                           - 39

                           0

                           Korekcijas

                           3

                           - 16

                              Finanšu gada rezultāts pirms ekonomiskām korekcijām (d)

                              - 779

                              - 1 987

                           Atgūstamie budžeta ieņēmumi

                           0

                           850

                           Pārējie atgūstamie ieņēmumi

                           0

                           3

                           Pamatlīdzekļu iegāde

                           58

                           207

                           Amortizācija

                           - 175

                           - 186

                           Krājumi

                           - 6

                           0

                           Pamatlīdzekļu utilizācija

                           - 91

                           0

                           Amortizācija

                           88

                           0

                           Dažādi izdevumi

                           - 34

                           - 1

                              Ekonomiskās korekcijas (e)

                              - 161

                              873

                              Finanšu gada atlikums (d + e)

                              - 940

                              - 1 113

                              NB: Kopsummas var atšķirties noapaļošanas dēļ.

               2.

               apstiprina Eiropas Aģentūras drošībai un veselības aizsardzībai darbā pārskatu slēgšanu attiecībā uz 2004. finanšu gadu;

               3.

               uzdod priekšsēdētājam nosūtīt šo lēmumu Eiropas Aģentūras drošībai un veselības aizsardzībai darbā direktoram, Padomei, Komisijai, Revīzijas palātai, kā arī nodrošināt tā publicēšanu “Eiropas Savienības Oficiālajā Vēstnesī” (L sērija).

         Josep BORRELL FONTELLES

            priekšsēdētājs

         Julian PRIESTLEY

            ģenerālsekretārs

      (1)  OV C 269, 28.10.2005., 1. lpp.

      (2)  OV C 332, 28.12.2005., 23. lpp.

      (3)  OV L 248, 16.9.2002., 1. lpp.

      (4)  OV L 216, 20.8.1994., 1. lpp Regulā jaunākie grozījumi izdarīti ar Regulu (EK) Nr. 1112/2005 (OV L 184, 15.7.2005., 5. lpp.).

      (5)  OV L 357, 31.12.2002., 72. lpp. Regulā grozījumi izdarīti ar Regulu (EK, Euratom) Nr. 1261/2005 (OV L 201, 2.8.2005., 3. lpp.).

      (6)  Šī summa ietver maksājumus no atkārtoti izmantojamām apropriācijām 2004. gadā (EUR 18 573).

      (7)  Aprēķināts saskaņā ar Padomes 2000. gada 22. maija Regulas (EK, Euratom) Nr. 1150/2000 15. pantu (OV L 130, 31.5.2000., 8. lpp.).

      NB: Kopsummas var atšķirties noapaļošanas dēļ.
    ---documentbreak---

               6.12.2006

               LV

               Eiropas Savienības Oficiālais Vēstnesis

               L 340/100

         EIROPAS PARLAMENTA REZOLŪCIJA
   ar komentāriem, kuri ir neatņemama daļa no lēmuma par Eiropas Aģentūras drošībai un veselības aizsardzībai darbā 2004. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Aģentūras drošībai un veselības aizsardzībai darbā 2004. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Aģentūras drošībai un veselības aizsardzībai darbā 2004. finanšu gada pārskatiem ar Aģentūras atbildēm (2),

               —

               ņemot vērā Padomes 2006. gada 14 marta ieteikumu (5972/2006 — C6-0093/2006),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Padomes 1994. gada 18. jūlija Regulu (EK) Nr. 2062/94, ar ko izveido Eiropas Aģentūru drošībai un veselības aizsardzībai darbā, un it īpaši tās 14. pantu (4),

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A6-0099/2006),

               A.

               tā kā Revīzijas palāta ir norādījusi, ka tā ir guvusi pamatotu pārliecību par to, ka gada pārskati par finanšu gadu, kas beidzās 2004. gada 31. decembrī, ir uzticami un ka notikušie darījumi kopumā ir likumīgi un pareizi,

               B.

               tā kā Revīzijas palāta ir norādījusi, ka tā ir guvusi pamatotu pārliecību par visām aģentūrām, izņemot atrunas, ko tā par 2004. finanšu gadu skaidri formulējusi attiecībā uz Eiropas Rekonstrukcijas aģentūru, Eiropas Profesionālās izglītības attīstības centru, Eiropas Izglītības fondu, Eiropas Rasisma un ksenofobijas uzraudzības centru un Eiropas Pārtikas nekaitīguma iestādi,

               1.

               atgādina, ka saskaņā ar Finanšu regulas 185. pantu Parlaments sniedz apstiprinājumu par to struktūru budžeta izpildi, ko izveidojušas Kopienas un kas ir juridiskas personas, kuras faktiski saņem dotācijas no budžeta; tomēr norāda, ka ne visas šīs struktūras pilnībā vai pat daļēji finansē ar dotācijām no budžeta; uzsver, ka lēmums par budžeta izpildes apstiprināšanu tādējādi attiecas uz finansējumu, ko šīs struktūras saņem gan no budžeta, gan no citiem avotiem; uzskata par nepieņemamu, ka dažas no Eiropas Savienības izveidotajām struktūrām ir atbildīgas par to ieņēmumu izlietojumu, ko tās saņem no avotiem, kas nav budžets, taču citas struktūras, kuras nesaņem dotācijas no budžeta, par to nav atbildīgas; apstiprina principu, saskaņā ar kuru Parlaments apstiprina ikvienas Kopienas aģentūras budžeta izpildi neatkarīgi no tā, vai tā saņem dotācijas vai ne, pat tad, ja saskaņā ar tās izveidošanas tiesību aktu iesaistās cita budžeta izpildes apstiprinātāja iestāde; uzskata, ka ir jāpārskata visi teksti, kas ir pretrunā ar šo principu;

               2.

               uzskata, ka Revīzijas palātas ziņojumā dotā 1. tabula, kuru pirmo reizi ieviesa 2003. gada budžeta izpildes apstiprinājuma procedūrā un kurā ir apkopotas aģentūras pilnvaras, pienākumi, vadība, resursi, darbība un sniegtie pakalpojumi, ir ļoti noderīga; atzīmē, ka 1. tabulā doto informāciju ir sniegusi aģentūra; aicina Revīzijas palātu pārbaudīt 1. tabulas saturu;

               3.

               uzsver, ka aģentūrām ir ne tikai jāizlieto līdzekļi atbilstoši, bet arī jācenšas tie izlietot cik vien iespējams lietderīgi un efektīvi; aicina Revīzijas palātu apsvērt iespēju paplašināt tās konkrētos gada ziņojumus par aģentūrām, lai iekļautu izvērtējumu par darbības rezultātiem un mērķu sasniegšanu; šajā sakarā saskaņā ar rezolūcijām par 2003. gada budžeta izpildes apstiprināšanu uzstāj, lai tiktu ņemti vērā šādi jautājumi: pēc iespējas jāizvairās no dubulta darba aģentūrās un jāprecizē pasākumi, kas paredzēti, lai uzlabotu pārredzamību un saziņu ar sabiedrību, kā arī jāprecizē Kopienas pozitīvas rīcības pasākumi visos darbā pieņemšanas, apmācības un pienākumu sadales līmeņos;

               4.

               atzīmē, ka Kopienas aģentūrām ne vienmēr ir labs tēls un atspoguļojums presē un ka daudzas no tām nav pelnījušas šo negatīvo tēlu; norāda, ka, izmantojot piemērotus līdzekļus, lai cik bieži vien vajadzīgs skaidrotu šo aģentūru pastāvēšanas iemeslus un to sasniegumus, jāpanāk, lai ES pilsoņi to apzinātos; aicina Komisiju šajā nolūkā rīkoties, izmantojot līdzekļus, ko tā uzskata par vajadzīgiem;

               5.

               atzīmē, ka Eiropas Savienības paplašināšanās 2004. gadā dažādos veidos ir ietekmējusi Kopienas aģentūru struktūru un darbības mehānismu un ka vairākas no tām uz šo ietekmi ir norādījušas savos darbības pārskatos, it īpaši vēršot uzmanību uz administratīvo darbinieku skaita pieaugumu; aicina Komisiju izvērtēt patiesās vai iespējamās grūtības un ieteikt vajadzīgās reglamentējošās izmaiņas;

               6.

               atzīmē, ka Komisija ir apņēmusies saskaņot ģenerāldirektorātu sniegto darbības pārskatu noformēšanas veidu; aicina izmantot līdzīgu pieeju attiecībā uz Kopienas aģentūru darbības pārskatiem, kas satura ziņā ir ļoti atšķirīgi; aicina Komisiju Kopienas aģentūrām norādīt informāciju un darbības indikatorus, kas tām ir jāsniedz;

               7.

               atzinīgi vērtē, ka ir panākts mazāks apropriāciju pārnesumu skaits; atbalsta aģentūras turpmākos centienus samazināt pārnesumu skaitu;

               8.

               mudina aģentūru cik vien iespējams drīz sagatavot sīki izstrādātus noteikumus par jaunās finanšu regulas īstenošanu un iekšējās kontroles procedūrām, pamatojoties uz riska analīzi;

               9.

               pieprasa aģentūrai ievērot noteikumus attiecībā uz pamatlīgumu ilgumu;

               10.

               sagaida, ka turpmāk aģentūra nākamā finanšu gada budžetā un budžeta grozījumos iekļaus negatīvus atlikumus;

               11.

               aicina Komisiju palīdzēt aģentūrām cik vien iespējams precīzi ievērot darba plānu, par ko ir panākta vienošanās gadu iepriekš, lai varētu pienācīgi ieplānot un īstenot darbības un it īpaši lai izvairītos no būtiskām pēdējā brīža izmaiņām darba apjomā;

               12.

               aicina Komisiju uzlabot sinerģiju starp aģentūrām, efektīvāk sadarbojoties, izvairoties no darba dublēšanās un novēršot trūkumus, it īpaši attiecībā uz tādām kopīgām jomām kā apmācība, Kopienas politikas nostādņu visaptveroša īstenošana, jaunāko pārvaldības sistēmu izmantošana un problēmu risināšana saistībā ar pārdomātu budžeta pārvaldību.

      (1)  OV C 269, 28.10.2005., 1. lpp.

      (2)  OV C 332, 28.12.2005., 23. lpp.

      (3)  OV L 248, 16.9.2002., 1. lpp.

      (4)  OV L 216, 20.8.1994., 1. lpp Regulā jaunākie grozījumi izdarīti ar Regulu (EK) Nr. 1112/2005 (OV L 184, 15.7.2005., 5. lpp.).

      (5)  OV L 357, 31.12.2002., 72. lpp. Regulā grozījumi izdarīti ar Regulu (EK, Euratom) Nr. 1261/2005 (OV L 201, 2.8.2005., 3. lpp.).


title: 2004/884/EK: Padomes Lēmums (2004. gada 13. decembris), ar ko ieceļ Reģionu komitejas locekļa aizstājēju no Austrijas

text:
               22.12.2004

               LV

               Eiropas Savienības Oficiālais Vēstnesis

               L 374/72

      PADOMES LĒMUMS

   (2004. gada 13. decembris),
   ar ko ieceļ Reģionu komitejas locekļa aizstājēju no Austrijas
   (2004/884/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Austrijas valdības priekšlikumu,
   tā kā:

               (1)

               Padome 2002. gada 22. janvārī pieņēma lēmumu, ar ko iecēla Reģionu komitejas locekļus un komitejas locekļu aizstājējus (1);

               (2)

                  Manfred DÖRLER kunga nāves dēļ, par ko Padomei paziņoja 2004. gada 6. oktobrī, ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   Vienīgais pants
   Ar šo Gebhard HALDER, kungs, Landtagspräsident, Vorarlberger Landtag, ir iecelts par Reģionu komitejas locekļa aizstājēju, nomainot Manfred DÖRLER kungu uz atlikušo pilnvaru laiku līdz 2006. gada 25. janvārim.

      Briselē, 2004. gada 13. decembrī

            Padomes vārdā —

            priekšsēdētājs

         B. R. BOT

      (1)  OV L 24, 26.1.2002., 38. lpp.